Na temelju članka 86. i članka 113. stavak 1. Zakona o prostornom («Narodne novine», br. 153/13, 65/17), članka 36. Statuta Grada Makarske ("Službeni glasnik Grada Makarske“ br.8/18 i 14/18), Odluke o izradi izmjena i dopuna Urbanističkog plana uređenja naselja Zelenka 2("Službeni glasnik Grada Makarske” br. 19B/17), Odluke o izmjeni i dopuni Odluke o izradi izmjena i dopuna Urbanističkog plana uređenja naselja Zelenka 2("Službeni glasnik Grada Makarske” br. 1/18), Gradsko vijeće Grada Makarske na \_\_\_ sjednici održanoj \_\_\_\_\_\_\_\_\_\_ godine, donosi

**ODLUKU O DONOŠENJU**

IZMJENA I DOPUNA URBANISTIČKOG PLANA UREĐENJA

NASELJA ZELENKA 2

**Članak 1.**

1. Donose se Izmjene i dopune Urbanističkog plana uređenja naselja „Zelenka 2“ (u daljnjem tekst: Plan) kojeg je izradio „ARCHING-STUDIO“ d.o.o. Split.
2. Plan se donosi za prostor obuhvata određen Prostornim planom uređenja Grada Makarske (Glasnik Grada Makarske broj 8/06, 16/07, 17/08, 19/09 i 3/16).
3. Obuhvat Plana iznosi cca 7,24 ha. Područje obuhvata Plana na sjeveroistoku graniči s koridorom planirane gradske ulice i susjedne zone Zelenka 3, na jugoistoku granicom koridora planirane gradske ulice i susjedne stambene zone, na jugozapadu gornjim rubom koridora državne ceste D8 koja prolazi kroz Makarsku, na sjeverozapadu susjednom stambenom zonom. Granice obuhvata plana prikazane su na grafičkom dijelu elaborata u mjerilu 1:1000.

**Članak 2.**

1. Plan se temelji na smjernicama i ciljevima Prostornog plana uređenja Grada Makarske. Planom se utvrđuju i pokazatelji za izgradnju, uređenje i zaštitu prostora na području obuhvata, a prikazani su kartografskim i tekstualnim podacima u sklopu elaborata Plana.

**Članak 3.**

1. Sastavni dio ove Odluke je elaborat pod naslovom Izmjena i dopuna Urbanističkog plana uređenja naselja „Zelenka 2“, koji se sastoji od:

KNJIGA I

**1) Tekstualni dio**

Odredbe za provođenje

1. Uvjeti određivanja i razgraničavanja površina javnih i drugih namjena

3. Uvjeti smještaja građevina društvenih djelatnosti

4. Uvjeti i način gradnje stambenih građevina

5. Uvjeti uređenja odnosno gradnje, rekonstrukcije i opremanja prometne, telekomunikacijske i komunalne mreže s pripadajućim objektima i površinama

5.2. Uvjeti gradnje telekomunikacijske mreže

5.3. Uvjeti gradnje komunalne infrastrukturne mreže

9. Mjere sprječavanja nepovoljnog utjecaja na okoliš

**2) Grafički dio**

**0. Postojeće stanje** M 1:1000

**1. Korištenje i namjena površina** M 1:1000

**2. Prometna, telekomunikacijska i komunalna infrastrukturna mreža**

2.1. Prometna mreža M 1:1000

2.2. Elektroenergetska mreža M 1:1000

2.3. Telekomunikacijska mreža M 1:1000

2.4. Vodovodna mreža M 1:1000

2.5. Kanalizacijska mreža M 1:1000

**3. Uvjeti korištenja, uređenja i zaštite površina** M 1:1000

**4. Način i uvjeti gradnje** M 1:1000

4.1. Oblici korištenja M 1:1000

4.2. Način gradnje M 1:1000

KNJIGA II

**3) Obavezni prilozi**

A.Obrazloženje

**1. POLAZIŠTA**

1.1. Položaj, značaj i posebnosti naselja odnosno dijela naselja u prostoru općine

1.1.1. Osnovni podaci o stanju u prostoru

**3. PLAN PROSTORNOG UREĐENJA**

3.1. Program gradnje i uređenja prostora

3.2. Osnovna namjena prostora

3.3. Iskaz prostornih pokazatelja za namjenu, način korištenja i uređenja

3.6.2. Mjere zaštite prirodnih vrijednosti i posebnosti i kulturno-povijesnih i ambijentalnih cjelina

**B. IZVOD IZ DOKUMENTA ŠIREG PODRUČJA**

**C. STRATEŠKA STUDIJA UTJECAJA NA OKOLIŠ, KADA JE TO PROPISANO POSEBNIM PROPISIMA**

**D. POPIS SEKTORSKIH DOKUMENATA I PROPISA KOJE JE BILO POTREBNO POŠTIVATI U NJEGOVOJ IZRADI, TE SAŽETAK DIJELOVA TIH DOKUMENATA KOJI SE ODNOSE NA SADRŽAJ PLANA**

**E. ZAHTJEVI I SMJERNICE**

**F. IZVJEŠĆE O JAVNOJ RASPRAVI**

**G. EVIDENCIJA POSTUPKA IZRADE I DONOŠENJA PLANA**

**H. SAŽETAK ZA JAVNOST**

**ODREDBE ZA PROVOĐENJE**

**Članak 4.**

U **članaku 4.** Odluke o donošenju Urbanističkog plana uređenja naselja Zelenka 2 (Glasnik Grada Makarske br. 16/11),dodaje se stavak 2. koji glasi:

(2) Izmjene i dopune Urbanističkog plana uređenja naselja Zelenka 2 su izrađene prema Odluci o izradi Izmjena i dopuna Urbanističkog plana uređenja naselja Zelenka 2 (Glasnik Grada Makarske br. 19B/17) te Odluci o izmjeni i dopuni Odluke o izradi Izmjena i dopuna Urbanističkog plana uređenja naselja Zelenka 2 (Glasnik Grada Makarske br. 1/18).

**Članak 5.**

U **Članku 7.** stavku 2 iza riječi „rekonstrukcija“ dodaje se „(dogradnja i nadogradnja)“.

**Članak 6.**

U **članku 9.** stavku 4 oznaka „D4“ mijenja se oznakom „D5“; oznaka „D7“ mijenja se oznakom „D9“.

**Članak 7.**

Podnaslov **„1.3.3. JAVNA I DRUŠTVENA NAMJENA (D4, D7, D8)“** mijenja se i glasi **„1.3.3. JAVNA I DRUŠTVENA NAMJENA (D5, D8 I D9)“**

**Članak 8.**

U **Članku 12.** stavku 1 iza riječi „rekonstrukcija“ dodaje se „(dogradnja i nadogradnja)“. U stavku 2 u alineji dva oznaka „(D4)“ se mijenja oznakom „(D5)“; u trećoj alineji oznaka „(D7)“ se mijenja oznakom „(D9)“. U stavku 3 oznaka „(D7)“ mijenja se oznakom „(D9)“ te se oznaka „(D4)“ mijenja oznakom „(D5)“.

**Članak 9.**

U **Članku 13.** stavak 1 briše se „(»Narodne novine«, br. 107/95)“ te se dodaje „(NN 153/09, 130/11, 53/13 i 14/14)“.

**Članak 10.**

**Članak 20**. mijenja se i glasi:

ŠKOLSKA NAMJENA (D5)

(1) Ovim planom zadržava se postojeća škola, te se dozvoljava rekonstrukcija odnosno dogradnja i nadogradnja škole prema potrebama škole za redovno odvijanje nastavnog programa. Ostali lokacijski uvjeti (izgrađenost građevne čestice, GBP, kis, visina građevine i prirodni teren) nisu ograničeni.

**Članak 11.**

U **Članku 21.** stavak 2 mijenja se broj „2.0 m“ s brojem „1.0 m“.

**Članak 12.**

**Članak 41.** stavak 4 mijenja se i glasi:

(4) Izgradnju planirane distributivne telekomunikacijske kanalizacije i ostale TK infrastrukture te sustava baznih postaja mobilnih telekomunikacija u potpunosti je potrebno izvesti sukladno odredbama iz Pravilnika o tehničkim uvjetima za kabelsku kanalizaciju ( NN br. 114/10 i 29/13), Pravilniku o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora radova ili građevine (NN br. 75/13) i Pravilnika o svjetlovodnim distribucijskim mrežama (NN br. 57/14).

**Članak 13.**

U **članku 43**. u stavku 1 iza riječi „Zelenka“ dodaje se broj „2“. U stavku 3 iza riječi „Zelenka“ dodaje se broj „2“. Iza stavka 4 dodaje se stavak 5 koji glasi:

(5) S obzirom da se potrošnja približila raspoloživim kapacitetima, daljnjoj izgradnji se može pristupiti tek po osiguranju dostatnih količina vode u vodoopskrbnom sustavu, odnosno uz suglasnost nadležnog komunalnog poduzeća.

**Članak 14.**

U **članku 44.** stavku 1 iza riječi „Zelenka“ dodaje se broj „2“. U stavku 2 iza riječi „Zelenka“ dodaje se broj „2“. U stavku 3 iza riječi „Zelenka“ dodaje se broj „2“ te se broj „250“ mijenja brojem „200“. U stavku 4 iza riječi „Zelenka“ dodaje se broj „2“ te se u 3 alineji briše „, odakle se nakon tretmana u separatoru ulja i masti,“ i dodaje se „gdje se“. Stavak 5 se briše. Stavak 6 postaje stavak 5. U stavku 5 briše se „kao što su“ i dodaje se „npr.“.

**Članak 15.**

U **Članku 52.** stavku 1 briše se „20/03“ te se iza broja „30/09“ dodaje „55/13, 153,13 i 41/16“.

**Članak 16.**

U **Članaku 53.** iza stavka 4dodaje se stavak 5 koji glasi:

(5) Otpadne vode se moraju ispuštati u gradski kanalizacijski sustav s planiranim uređajem za pročišćavanje otpadnih voda. Otpadne vode koje ne odgovaraju propisima o sastavu i kvaliteti voda, prije upuštanja u sustav odvodnje moraju se pročistiti. Zaštita voda na području obuhvata plana ostvaruje se nadzorom nad stanjem kakvoće voda i potencijalnim izvorima zagađenja.

**Članak 17.**

**Članak 54.** mijenja se i glasi:

POSEBNI UVJETI GRAĐENJA IZ PODRUČJA ZAŠTITE OD POŽARA

„Pri projektiranju potrebno je osigurati mjere zaštite od požara i voditi računa posebno o slijedećem:

- mogućnost evakuacije i spašavanja ljudi, životinja i imovine;

- sigurnosnim udaljenostima između građevina ili njihovom požarnom odjeljivanju;

- osiguravanju pristupa i operativnih površina za vatrogasna vozila;

- osiguranju dostatnih izvora vode za gašenje, uzimajući u obzir postojeća i nova naselja, građevine, postrojenja i prostore te njihova požarna opterećenja i zauzetosti osobama.

Mjere zaštite od požara projektirati u skladu s pozitivnim hrvatskim i preuzetim propisima koji reguliraju ovu problematiku a u dijelu posebnih propisa gdje ne postoje hrvatski propisi koriste se poznate metode proračuna i modela. Posebnu pozornost obratiti na slijedeće propise.

- Pravilnik o uvjetima za vatrogasne pristupe (NN broj 35/94, 142/03);

- Pravilnik o otpornosti na požar i drugim zahtjevima koje građevine moraju zadovoljavati u slučaju požara (NN broj 29/2013.);

- Pravilnik o hidrantskoj mreži za gašenje požara (NN br. 08/06).

- Garaže projektirati prema austrijskom standardu za objekte za parkiranje TRVB N 106 ili OIB - Smjernice 2.2 Protupožarna zaštita u garažama, natkrivenim parkirnim mjestima i parkirnim etažama, 2011.

- Sprinkler uređaj projektirati shodno njemačkim smjernicama VdS ili AdS CEA 4001, 2008.

- Športske dvorane projektirati u skladu s američkim smjernicama NFPA 101 (izdanje 2009.)

-Obrazovne ustanove projektirati u skladu s američkim smjernicama NFPA 101 (izdanje 2012.) odnosno austrijskom propisu TRVB 130 ili OIB smjernica 2

U slučaju da će se u objektima stavljati u promet, koristiti i skladištiti zapaljive tekućine i plinovi potrebno je postupiti sukladno odredbama članka 11. Zakona o zapaljivim tekućinama i plinovima (NN broj 108/95, 56/2010.).

U slučaju promjene propisa koji su navedeni u gornjem stavku primjenjuju se važeći propisi.“

**Članak 18.**

**Članak 55.** mijenja se i glasi:

ZAŠTITA OD ELEMENTARNIH NEPOGODA I RATNIH OPASNOSTI

1. MJERE POSEBNE ZAŠTITE

Mjere zaštite i spašavanja propisane su sukladno Procjeni ugroženosti stanovništva, materijalnih i kulturnih dobara i okoliša od katastrofa i velikih nesreća i prilogu Zahtjevi zaštite i spašavanja u dokumentima prostornog uređenja za grad Makarsku, a obuhvaćaju slijedeće:

- Poplave i bujice

- Potresi

- Suše

- Tehničko-tehnološke katastrofe izazvane nesrećama u gospodarskim objektima

- Zaštita od epidemija

- Sklanjanje.

Planom su predviđene širine koridora ulica kao i visine građevina kojima je osigurana prohodnost ulica u svim uvjetima te bitno smanjena povredivost prostora kao posljedica ratnih djelovanja, potresa ili većih požara.

Pristupne putove treba predvidjeti da je moguć pristup invalida do svih građevina preko skošenih rubnjaka. Kod projektiranja potrebno se pridržavati važećih propisa o prostornim standardima, urbanističko-tehničkim uvjetima i normativima za sprječavanje urbanističko-arhitektonskih barijera u urbanističkom planiranju i projektiranju.

2. ZAŠTITA OD RUŠENJA

Ceste i ostale prometnice treba posebnim mjerama zaštititi od rušenja zgrada i ostalog zatrpavanja radi što brže i jednostavnije evakuacije ljudi i dobara. Kod križanja cesta u dvije ili više razina mora se osigurati cijeli lokalitet čvorišta na način da se isti režim prometa može preprojektirati za odvijanje na jednoj razini.

Pri projektiranju potrebno je poštivati postojeće tehničke propise uključujući i Pravilnik o mjerama zaštite od elementarnih nepogoda i ratnih opasnosti u prostornom planiranju i uređivanju prostora (NN 29/83, 36/85 i 42/86) i to članak 25. *„Međusobni razmak stambenih, osim objekata niske stambene izgradnje, odnosno poslovnih objekata ne može biti manji od visine sljemena krovišta većeg objekta, ali ne manji od H1/2+H2/2+5 m, gdje je H1 visina vijenca jednog objekta, a H2 visina vijenca susjednog objekta, pod uvjetom da krovište nema veći nagib od 60º, a slijedeća uvućena etaža da ne prelazi liniju nagiba od 45º.“*

3. ZAŠTITA OD POŽARA

Temeljna organizacijska postrojba za zaštitu od požara je Dobrovoljno vatrogasno društvo Grada Makarska, a koje obavlja vatrogasnu djelatnost koja podrazumijeva gašenje požara, spašavanje ljudi i imovine u skladu sa zakonom o vatrogastvu.

U svrhu motrenja područja potrebno je održavati, urediti i opremiti motrilačke postaje na pogodnim prostorima.

Provedba mjera za zaštitu od požara, uz obvezno osiguranje i gradnju svih elemenata koji su nužni za učinkovitu zaštitu od požara prema posebnim propisima i normativima koji uređuju ovo područje.

Vatrogasni pristupi osigurani su na svim prometnim površinama i omogućen je pristup do svake planirane građevne čestice. Sve vatrogasne pristupe, površine za rad vatrogasnog vozila, te cjevovode za količine vode potrebne za gašenje požara potrebno je osigurati u skladu s posebnim propisima. Građevine u kojima će se skladištiti zapaljive tekućine ili plinovi moraju se graditi na sigurnosnoj udaljenosti od ostalih građevina prema posebnim propisima.

Potrebno je ishoditi suglasnost nadležne Policijske uprave za mjere zaštite od požara prema projektnoj dokumentaciji za zahvate u prostoru prema propisima. Radi omogućavanja spašavanja osoba iz građevine i gašenja požara na građevini, mora imati osiguran vatrogasni pristup određen prema propisima. Dovoljne količine vode za gašenje požara potrebno je osigurati dimenzioniranjem javne vodovodne mreže s mrežom vanjskih hidranata u skladu s važećim propisima. Vanjske hidrante je potrebno projektirati i izvoditi kao nadzemne.

4. ZAŠTITA OD POPLAVA I BUJICA

Za područje obuhvata Plana ne postoji opasnost od poplava, ali postoje opasnosti od bujičnih voda i to u vremenskom razdoblju od studenoga do veljače. Nije izgrađen sustav oborinskih voda, te u slučaju većih padalina dolazi do aktiviranja brdskih potoka koji su većim dijelom zatrpani.

Najugroženija područja su naselja Zelenka i stara jezgra Grada Makarske, gdje u slučaju bujica dolazi do nanosa i plavljenja prizemnih prostorija.

Potrebno je zabraniti gradnju objekata na odvodnim kanalima, depresijama i udolinama. Kod izgradnje većih objekata, naročito gospodarskih i infrastrukturnih, nužno je kvalitetno riješiti odvodnju oborinskih voda, a kako bi se preventivno djelovalo na moguću pojavu plavljenja istih.

Isto tako, na svim mjestima gdje se zadržava veća količina vode nakon kiše i gdje je otežano i usporeno otjecanje vode, zabraniti gradnju objekata dok se sustavno na riješi oborinska odvodnja.

5. ZAŠTITA OD POTRESA

Grad Makarska i njegovo šire područje nalazi se unutar IX potresne zone po MCS skali.

Treba provoditi protupotresno projektiranje, kao i građenje građevina, a sukladno zakonskim propisima o građenju i prema postojećim tehničkim propisima za navedenu seizmičku zonu. („Pravilnik o tehničkim normativima za izgradnju objekata visokogradnje u seizmičkim područjima-pročišćen tekst sa svim dopunama i izmjenama sl. list br. 31/81, 49/82, 29/83, 21/88 i 52/90). Projektiranje, građenje i rekonstrukcija važnih građevina mora se provesti tako da građevine budu otporne na potres.

Potrebno je osigurati dovoljno široke i sigurne evakuacijske putove, omogućiti nesmetan pristup svih vrsti pomoći u skladu s važećim propisima.

U građevinama društvene infrastrukture, športsko-rekreacijske, zdravstvene i slične namjene koje koristi veći broj različitih korisnika, osigurati prijem priopćenja nadležnog županijskog centra 112 o vrsti opasnosti i mjerama koje je potrebno poduzeti.

Izrađivač prostornog plana treba definirati zone za privremeno deponiranje materijala (šute) koji je nastao kao posljedica rušenja.

6.ZAŠTITA OD SUŠE

Zaštita od suša provodi se uglavnom primjenom tri metode: selekcijsko – generička, geografsko zoniranje i agrotehničke mjere. Najuspješnija i najpouzdanija metoda protiv suše je navodnjavanje. Učinak navodnjavanja u značajnoj mjeri ovisi o pravilnom određivanju rokova i normi navodnjavanja u odnosu na potrebe određene kulture za vodom.

7. ZAŠTITA OD OLUJNOG I ORKANSKOG NEVREMENA I TUČE

Zbog mogućih velikih razaranja u toku kratkog vremenskog razdoblja i neposredne opasnosti po ljudske živote, veće nego bilo koje druge od gore navedenih ugroza, zaštiti materijalnih dobara i života ljudi pri nevremenu i olujama treba posvetiti posebnu pažnju. Zaštitu je moguće ostvariti provođenjem preventivnih mjera već pri planiranju naselja te gradnji stambenih i poslovnih građevina, napose onih koji se nalaze na većim visinama (gdje su olujni vjetrovi češći, a vjetar općenito jači).

I kod planiranja i gradnje prometnica valja voditi računa o vjetru i pojavi ekstremnih zračnih turbulencija. Na prometnicama se, na mjestima gdje vjetar ima udare olujne jačine, trebaju postavljati posebni zaštitni sistemi, tzv. vjetrobrani (kameni i/ili betonski zidovi te perforirane stijene i/ili segmentni vjetrobrani) i posebni znakovi upozorenja.

Tuča je vrlo rijetka pojava. Iako rijetka, u poljoprivredi može izazvati štetu na razini elementarne nepogode, stoga je potrebno poduzeti sve mjere predostrožnosti i zaštite.

8.TEHNIČKO-TEHNOLOŠKE KATASTROFE IZAZVANE NESREĆAMA U GOSPODARSKIM OBJEKTIMA

Tehnološki procesi u kojima se koriste ili proizvode zapaljive tekućine i plinovi ili eksplozivne tvari, mogu se obavljati samo u građevinama ili njenim dijelovima koji su izgrađeni sukladno važećim propisima.

U blizini lokacija gdje se proizvode, skladište, prerađuju, prevoze, sakupljaju ili obavljaju druge radnje s opasnim tvarima ne preporuča se gradnja objekata u kojem boravi veći broj osoba (dječji vrtići, škole, sportske dvorane, stambene građevine i sl.). Nove objekte koji se planiraju graditi u kojima se pojavljuju opasne tvari potrebno je locirati na način da u slučaju nesreće ne ugrožavaju stanovništvo (rubni dijelovi poslovnih zona) te obavezivati na uspostavu sustava za uzbunjivanje i uvezivanje na 112.

Prijevoz opasnih tvari potrebno je usmjeriti izvan stambenih naselja, osim u dijelu koji se odnosi na dostavu opasnih tvari što se ne može trenutno izbjeći. Kretanje i distribuciju opasnih tvari kontinuirano pratiti putem nadležnih institucija i u suradnji s gospodarskim subjektima poduzimati preventivne mjere zaštite.

7. ZAŠTITA OD EPIDEMIJE

U Prostornom planu potrebno je kartografski ucrtati odlagališta otpada i divlja odlagališta otpada sa ciljem sprječavanja i zaštite od epidemija. U svrhu postizanja što bolje epidemiološke i sanitarne zaštite stanovnika na ovom području potrebno je dovršiti sustav vodoopskrbe te svim stanovnicima omogućiti priključak na javni sustav opskrbe. Izgradnju gospodarskih građevina za uzgoj životinja udaljiti od pojasa stambenih i stambeno – poslovnih objekata. Gospodarske građevine za uzgoj životinja ne smiju se graditi u radijusu od 500 m oko potencijalne lokacije vodocrpilišta.

8.SKLANJANJE I EVAKUACIJA STANOVNIŠTVA

Sukladno Pravilniku o mjerama zaštite od elementarnih nepogoda i ratnih opasnosti u prostornom planiraju i uređivanju prostora ("Narodne novine" br. 29/83, 36/85, 42/86 i 31/91) i Pravilniku o tehničkim normativima za izgradnju zaklona (Sl. list SFRJ 31/75), Grad Makarska je dužan osigurati uvjete za sklanjanje građana.

Na području Grada Makarske izgrađena su 4 skloništa osnovne zaštite, gdje se može smjestiti 600 građana. Manjak sklonišnih mjesta riješit će se uporabom podrumskih, zaštićenijih suterenskih prostorija, podzemnih garaža, postojećih obiteljskih skloništa u individualnoj stambenoj izgradnji, te prirodnim i drugim vrstama zaklona.

Sklanjanje ljudi i materijalnih dobara vršit će se prema potrebi i u postojeće podrumske zaklone koji će se urediti za tu namjenu. Podrumske zaklone u zajedničkim stambenim građevinama treba očistiti, pripremiti i prilagoditi za sklanjanje. Po potrebi izvršiti će se potpora stropne konstrukcije s daskama (fosnama) i odgovarajućim podupiračima. Isto tako izvršiti će se pojačanje ili zaštita ulaza te zaštita svih otvora (prozora) na odgovarajući način.

Cilj i zadaća evakuacije je prije svega organizirano i planski napustiti ugroženo područje te što prije doći do mjesta prikupljanja, a potom zadanim pravcima stići do područja privremenog zbrinjavanja.

Sklanjanje i evakuacija stanovništva Grada Makarske, vršiti će se u slučajevima potresa, ratne opasnosti i terorizma.

Vlasnici i korisnici objekata u kojima se okuplja ili istodobno boravi više od 250 ljudi te odgojne, obrazovne, zdravstvene i druge ustanove, prometni terminali, sportske dvorane, stadioni, trgovački centri, hoteli, autokampovi, proizvodni prostori i slično, u kojima se zbog buke ili akustičke izolacije ne može osigurati dovoljna čujnost sustava za javno uzbunjivanje, dužni su uspostaviti i održavati odgovarajući interni sustav za uzbunjivanje i obavješćivanje te preko istog osigurati provedbu javnog uzbunjivanja i prijem priopćenja nadležnog centra 112 o vrsti opasnosti i mjerama za zaštitu koje je potrebno poduzeti.

Mirnodopska namjena

Zaklon je dvonamjenski prostor koji u mirnodopskoj uporabi ima funkciju pomoćne prostorije (ostave, radione, hobi prostor, konoba ili slično), a u slučaju potrebe postaje zaklon.

Preporuča se da za slučaj predviđene potrebe zaklanjanja ovaj prostor bude opremljen tako da pruži minimalne uvjete za višednevni boravak (sanitarni čvor, rezerva hrane i vode, priručna oprema za spašavanje, priključnice RTV i telefona i slično).

Zaklone u zemlji je potrebno hidroizolacijom osigurati od vlage, a preporuča se i termička izolacija prostorije, glede sveukupnih uvjeta boravka.

Lokacija zaklona (skloništa)

Sve zaklone (skloništa) planirati u podrumskim prostorima planiranih građevina. Pomoćni izlaz iz skloništa planirati u okviru građevne čestice.

Kapacitet

* prema namjeni i veličini građevine
* broj sklonišnih mjesta izračunati prema čl. 43 Pravilnika o mjerama zaštite od elementarnih nepogoda i ratnih opasnosti.

Ukoliko se izračunom dobije više od 50 sklonišnih mjesta, onda se primjenjuju:

* ZAKLON: do 50 sklonišnih mjesta
* SKLONIŠTA DOPUNSKE ZAŠTITE: od 50-100 sklonišnih mjesta
* SKLONIŠTA OSNOVNE ZAŠTITE: preko 100 sklonišnih mjesta

Veličina

* zaklon za jednu osobu: 2,70 m2 prostora
* sklonište dopunske zaštite: 1,4 m2 po osobi uz FVU uređaj
* sklonište osnovne zaštite: 1,4 m2 uz FVU uređaj

Otpornost

* zaklon - 30 kPa
* sklonite dopunske zašttite - 50 kPa
* sklonište osnovne zaštite - 100 kPa

**Članak 19.**

***članak 56****. briše se*

**Članak 20.**

***članak 57.*** *briše se*

**Članak 21.**

Ova odluka stupa na snagu osmog dana od objave u „Glasniku Grada Makarske“.

Klasa:350-02/10-20/

Ur. Broj:2147/01-01/1-18-

Makarska, \_\_\_\_\_\_\_\_ 2018.g.

Predsjednik Gradskog vijeća

Marko Ožić-Bebek, dr.med.