Na temelju članka 31. stavak 2. Zakona o održivom gospodarenju otpadom (Narodne novine, br. 94/13 i 73/17) i članka 36. Statuta Grada Makarske (Glasnik Grada Makarske, br. 8/18. i 14/18) Gradsko vijeće Grada Makarske na \_\_ sjednici održanoj dana \_\_\_\_\_\_\_\_\_\_\_2018., donijelo je

**O D L U K U**

**o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada na području Grada Makarske**

Članak 1.

Ovom Odlukom o dodjeli obavljanja javne usluge prikupljanja miješanog komunalnog otpada i biorazgradivog komunalnog otpadana području Grada Makarske (u daljnjem tekstu: Odluka) poslovi obavljanja javne usluge prikupljanja miješanog komunalnog otpada i biorazgradivog komunalnog otpada dodjeljuju se trgovačkom društvu Makarski komunalac d.o.o., Makarska, Trg Tina Ujevića 1.

Članak 2.

Područje pružanja javne usluge iz članka 1. ove Odluke je područje Grada Makarske.

Članak 3.

Ova Odluka dostavlja se Ministarstvu zaštite okoliša i energetike.

Članak 4.

Ova Odluka stupa na snagu osmog dana od dana objave u Glasniku Grada Makarske.

Klasa: 351-01/18-10/3

Ur.broj: 2147/01-03/3-18-2

Makarska,\_\_\_\_\_\_\_\_\_\_\_\_\_\_\_\_\_2018.g.

Predsjednik

Gradskog vijeća

Marko Ožić Bebek, dr. med.

**O b r a z l o ž e n j e**

Pravni osnov za donošenje ove Odluke je Zakon o održivom gospodarenju otpadom (Narodne novine, broj 94/13 i 73/17) koji u članku 31. stavak 1. propisuje da javnu uslugu prikupljanja miješanog komunalnog otpada i prikupljanja biorazgradivog komunalnog otpada mogu obavljati u skladu s odredbama toga Zakona:

1. trgovačko društvo koje osniva jedinica lokalne samouprave i u kojem drži većinski

dio dionica, odnosno udjela,

2. javna ustanova koju osniva jedinica lokalne samouprave,

3. pravna i fizička osoba na temelju ugovora o koncesiji.

Nadalje, stavkom 2. istog članka propisano je da predstavničko tijelo jedinice lokalne samouprave može odlukom dodijeliti obavljanje javne usluge prikupljanja miješanog i biorazgradivog komunalnog otpada pravnoj osobi iz stavka 1. točki 1. i 2. navedenog članka, dok je stavkom 3. propisano da se navedena Odluka donosi za područje pružanja javne usluge.

Također je stavkom 8. članka 31. citiranog Zakona propisano da se Odluka predstavničkog tijela iz stavka 2. istog članka dostavlja Ministarstvu nadležnom za poslove zaštite okoliša.

Slijedom navedenog, predlaže se Gradskom vijeću Grada Makarske usvajanje predložene Odluke o dodjeli obavljanja javne usluge prikupljanja miješanog komunalnog otpada i biorazgradivog komunalnog otpada na području Grada Makarske.

Gradonačelnik

Jure Brkan, dipl.oec.